
Előterjesztés száma: 110/B/2026.   	
		ELŐTERJESZTÉS
a Képviselő-testület
2026. szeptember hónap 24. napján tartandó rendes ülésére

	Előterjesztés tárgya:
	[bookmark: _GoBack]HÉSZ módosítás az S71 vasútvonal (Rákospalota-Újpest-Vácrátót-Vác) korszerűsítési munkáival összefüggésben 

	Előterjesztő:
	Merkwart Krisztián
polgármester
	

	Törvényességért felelős:
	Zámodics Péter
jegyző
	

	Készítette:
	Lukácsné Barát Erika
főépítészi referens
	

	Szakmai szempontból ellenőrizte:
	Tempfli M. Szilárd
főépítész
	

	Pénzügyi, gazdasági szempontból ellenőrizte:
	Mihályi András 
gazdasági vezető
	

	Jogi, törvényességi szempontból ellenőrizte:
	dr. Komlós Csaba
jogtanácsos
	

	Tárgyalja:
	PVB

	Egyeztetve, tájékoztatva:
	-

	Javasolt meghívott:
	-

	A határozati javaslat/rendeletalkotás elfogadásához szükséges szavazattöbbség:
	a.) egyszerű szavazattöbbség
b.) minősített szavazattöbbség 

	Az előterjesztés zárt kezelését kérjük
	a.) igen               
b.) nem





Tisztelt Képviselő-testület!

I. Előzmények:
Fót Város Önkormányzata 2022. okt. 06-án háromoldalú szerződést kötött a FŐMTERV Mérnöki Tervező Zrt. és az OBELISZK Stúdió Kft-vel a „Rákospalota-Újpest-Vácrátót-Vác vasútvonal elővárosi célú fejlesztésének döntés-előkészítő tanulmány, megvalósíthatósági tanulmány, engedélyezési terv, kiviteli terv és kapcsolódó tenderdokumentáció elkészítése” projekt keretében elkészítendő Fót település Helyi építési szabályzat és településszerkezeti terv módosítása tárgyban. 
II. A döntéshez szükséges információk, tájékoztatások:
[bookmark: _Hlk230694423]Fót Város Önkormányzat Képviselő-testülete a Rákospalota-Újpest-Vácrátót-Vác vasútvonal korszerűsítési munkálatai kapcsán szükségessé váló, a település hatályos településszerkezeti tervének, szabályozási tervének és helyi építési szabályzatának szükség szerinti, megvalósítani tervezett módosítása e hatályos komplex dokumentáció kis részét és csak részlegesen érintik. Emiatt a hatályos terv megalapozó vizsgálati és alátámasztó javaslati munkarészei teljeskörűen felhasználhatók, a hatályos joganyag megállapításai a módosítással érintett területekre jelenleg is érvényesek. Ennek következtében a település hatályos településszerkezeti tervének, szabályozási tervének és helyi építési szabályzatának szükség szerinti módosításának elkészítése során a településtervek tartalmáról, elkészítésének és elfogadásának rendjéről, valamint egyes településrendezési sajátos jogintézményekről szóló 419/2021 (VII. 15.) Korm. rendeletben meghatározott tartalmak közül értelemszerűen csak azokat a témaköröket, esetleg fejezeteket kell elkészíteni, korszerűsíteni, melyeket a tervezett módosítások kifejezetten érintenek. Az egyéb munkarészek elkészítése, vagy korszerűsítése nem szükséges.

Előzetes környezeti hatásvizsgálati szakaszban egyik szerv sem tartotta szükségesnek környezetvédelmi hatásvizsgálat elkészítését. 

A tervezetet partnerségi egyeztetésre közzétettük az e-TÉR rendszeren, Fót Város hivatalos hirdetőtábláján, Fót Város honlapján 2026. június 04-én.  Az egyeztetésre nyitva álló határidő 2026. június 15-án lezárult. Az egyeztetés során vélemény, javaslat nem érkezett be. 

A Pest Vármegyei Kormányhivatal Állami Főépítésze által összehívott tárgyaláson Fót Városát képviselte a főépítész, valamint az OBELISZK Studio Kft. képviselője is részt vett a megbeszélésen. A tárgyalás alapján az Állami Főépítész kiadta a PE/AF/00352-27/2026. számon záró szakmai véleményét (melyet az 1. számú melléklet tartalmaz). A jogszabályi előírások és a rendelkezésre álló dokumentumok alapján a határozat meghozatalának, valamint a rendeletalkotásnak jogi akadálya nincs. 
Az OBELISZK Studio Kft. elkészítette az S71 vasútvonal fejlesztésével összefüggően a településrendezési eszközök módosításához szükséges dokumentációt (3. sz. melléklet).

A fentiek alapján a következő határozati és rendeletalkotási javaslatot terjesztem a Tisztelt Képviselő-testület elé.




[bookmark: _Hlk20984187]III. Határozati javaslat:
…/2026.(IX.24.) KT-határozat

Fót Város Önkormányzatának Képviselő-testülete úgy dönt, hogy Fót Város Településszerkezeti Tervét jelen határozat 1. sz. mellékletében meghatározott módosítási dokumentációban foglaltak szerint módosítja. 


Felelős: polgármester 
Határidő: azonnal

IV. Rendeletalkotási javaslat:
Fót Város Önkormányzatának Képviselő-testülete megalkotja a Fót Város Helyi építési szabályzatáról szóló 33/2019. (IX.26.) önkormányzati rendelet módosításáról szóló .../2026 (…...) önkormányzati rendeletet.

Jogszabályi hivatkozás: 

· Magyarország helyi önkormányzatairól szóló 2011. évi CLXXXIX. törvény
· a településtervek tartalmáról, elkészítésének és elfogadásának rendjéről, valamint egyes településrendezési sajátos jogintézményekről szóló 419/2021 (VII. 15.) Korm. rendelet


Az előterjesztés mellékletei:
1. sz. melléklet: Állami Főépítész záró szakmai véleménye
2. sz. melléklet: Rendelet-tervezet: Fót Város Helyi Építési Szabályzatáról szóló 33/2019. (IX.26.) önkormányzati rendelet módosításáról
3. sz. melléklete: Településrendezési eszközök módosítási dokumentációja (mely egyben a határozat 1. sz. melléklete)

